P6_TA(2006)0205
Stratégia pre zjednodušenie regulačného prostredia
Uznesenie Európskeho parlamentu o stratégii pre zjednodušenie regulačného prostredia (2006/2006
(INI))
Európsky parlament,
—so zreteľom na svoje uznesenie z 26. októbra 2000 o správach Komisie pre Európsku radu pod názvom
„Lepšie zákonodarstvo 1998 –Spoločná zodpovednosť“ a„Lepšie zákonodarstvo 1999“ (1),
—so zreteľom na svoje uznesenie z 29. novembra 2001 o Bielej knihe Komisie o Európskej verejnej
správe (2),
—so zreteľom na svoje uznesenie z 8. apríla 2003 o správach Komisie pre Európsku radu pod názvom
„Lepšie zákonodarstvo 2000“ a„Lepšie zákonodarstvo 2001“ (3),
—so zrete ľom na svoje uznesenie z 26. februára 2004 o správe Komisie pod názvom „Lepšie zákonodar-
stvo 2002“ (4),
—so zreteľom na svoje uznesenie z 9. marca 2004 o oznámení Komisie o zjednodušení a zlepšení regu-
lačnej aktivity Spoločenstva (5),
—so zreteľom na svoje uznesenie z 20. apríla 2004 o hodnotení dopadov právnych predpisov Spoločen-
stva a o konzultačných postupoch (6),
—so zreteľom na článok 45 rokovacieho poriadku,
—so zreteľom na správu Výboru pre právne veci a stanoviská Výboru pre ústavné veci, Výboru pre hospo-
dárske a menové veci, Výboru pre životné prostredie, verejné zdravie a bezpečnosť potravín a Výboru
pre vnútorný trh a ochranu spotrebiteľ a (A6-0080/2006),
A. keďže zjednodušenie legislatívneho prostredia ako aj zaisťovanie jasnosti, efektívnosti a kvality súčasných
i budúcich právnych predpisov sú hlavnými podmienkami pre dosiahnutie cieľa „lepšieho zákonodar-
stva“, ktorý je pre Úniu prioritou v rámci zvyšovania rastu a zamestnanosti,
B. so zrete ľom na povinnosti a ciele stanovené v Medziinštitucionálnej dohode o lepšom zákonodarstve
zo 16. decembra 2003 (7), najmä tie, ktoré sú zamerané na zjednodušenie a zníženie objemu právnych
predpisov Spoločenstva, a tie, ktoré sa týkajú účinkov právnych predpisov Spoločenstva v členských
štátoch,
C. keďže Komisia vo svojom oznámení z 25. októbra 2005 s názvom „Presadzovanie lisabonského
programu Spoločenstva: Stratégia pre zjednodušenie regulačného prostredia“ (KOM(2005)0535), opráv-
nene prezentuje zjednodušenie, nie ako legislatívny postup, ktorý je odlišný od kodifikácie, prepracovaniaalebo jednoduchého zrušenia, ale ako súhrnný postup, ktorý tieto nástroje obsahuje a. ktorého cieľom jezjednodušiť uplatňovanie vnútroštátnych právnych predpisov a právnych predpisov Spoločenstva a znížiť
náklady s ním spojené,
D. keďže tento prístup je nástrojom na dosiahnutie cieľov Lisabonskej stratégie pre Komisiu, Radu
i Európsky parlament,7.12.2006 C 297 E/136 Úradný vestník Európskej únie
V utorok 16. mája 2006SK
(1) Ú. v. ES C 197, 12.7.2001, s. 433.
(2) Ú. v. ES C 153 E, 27.6.2002, s. 314.
(3) Ú. v. EÚ C 64 E, 12.3.2004, s. 135.
(4) Ú. v. EÚ C 98 E, 23.4.2004, s. 155.
(5) Ú. v. EÚ C 102 E, 28.4.2004, s. 512.
(6) Ú. v. EÚ C 104 E, 30.4.2004, s. 146.
(7) Ú. v. EÚ C 321, 31.12.2003, s. 1.
E. keďže takýto prístup si vyžaduje úzke partnerstvo v tejto oblasti, a to na prvom mieste medzi európ-
skymi inštitúciami navzájom, a potom medzi týmito inštitúciami a vnútroštátnymi orgánmi,
F. so zreteľom na neutíchajúcu snahu Komisie, Rady a Európskeho parlamentu v posledných rokoch
nastoliť, definovať a zlepšiť uplatňovanie nástrojov na zjednodušenie právnych predpisov,
G. keďže iniciatívy na zjednodušenie, predložené od začatia druhého programu zjednodušenia vo februári
2003, v nadväznosti na oznámenie Komisie z 11. februára 2003 pod názvom „Aktualizovať
a zjednodušiť acquis Spoločenstva“ (KOM(2003)0071), boli svojou povahou a rozsahom veľmi odlišné,
od revízie niektorých smerníc až po prepracovanie právnych predpisov v určitej celej oblasti, čím je
sťažené vytvorenie štandardného procedurálneho prístupu,
H. so zrete ľom na skúsenosti získané pri vykonávaní Medziinštitucionálnej dohody z 20. decembra 1994
o kodifikácii (1) a Medziinštitucionálnej dohody z 28. novembra 2001 o prepracovaní právnych pred-
pisov (2), a keďže tieto nástroje považuje za základ pre zjednodušenie acquis communautaire ,
I. keďže odkedy nadobudla platnosť Medziinštitucionálna dohoda o prepracovaní právnych predpisov, bolo
predložených len 12 návrhov na prepracovanie, z ktorých 2 nakoniec viedli k uverejneniu výslednýchaktov, 2 boli stiahnuté a o ôsmich sa ešte rokuje; a keďže spomedzi zhruba 2 400 okruhov legislatívnychaktov, na ktoré sa by sa mohol uplatniť postup kodifikácie, bolo dodnes Európskemu parlamentu predlo-
žených len 49 kodifikačných návrhov,
J. keďže vyššie uvedené oznámenie Komisie z roku 2005 obsahuje vo svojom „Otvorenom programe pre
zjednodušenie“ (Príloha II) 30 návrhov, ktoré nie je možné jednoducho klasifikovať, preto že používajú
termíny ako „preskúmanie“, „revízia“, „modernizácia“, „zjednodušenie“ a podobne,
1. dôrazne podporuje proces zjednodušenia regulačného prostredia Únie, ako aj cieľ zabezpečiť, aby regu-
lačné prostredie bolo primerané, jednoduché a účinné; zdôrazňuje však, že takýto proces by mal byť zalo-
žený na niekoľkých predpokladoch:
a) plné zapojenie Európskeho parlamentu do medziinštitucionálnej diskusie o zjednodušení a ako spoluzá-
konodarcu aj do procesu prijímania právnych predpisov, ktoré súvisia s „procesom zjednodušenia“;
b)široká a transparentná konzultácia so všetkými príslušnými zúčastnenými stranami, aby boli zapojené
nielen členské štáty a odvetvie, ale aj mimovládne organizácie;
c) posilnenie všeobecnej transparentnosti regulačného procesu, najmä sprístupnením rokovaní Rady verej-
nosti v prípadoch, keď Rada vykonáva svoju legislatívnu právomoc;
2. nabáda Komisiu, aby v rámci Medziinštitucionálnej dohody o lepšom zákonodarstve prijala cielené
a dôkladne premyslené právne predpisy, ktorých účinky budú predvídate ľné a ktoré prispejú k zvyšovaniu
rastu a zamestnanosti prostredníctvom znižovania zbytočných administratívnych výdavkov a postupov,
odstraňovania prekážok pre prispôsobivosť a inováciu a vo všeobecnosti zabezpečenia právnej istoty;
3. víta vyššie uvedené oznámenie Komisie z roku 2005, záväzok predložiť program na zjednodušenie
právnych predpisov, a metódy a ciele určené na uskuto čnenie tohto programu;
4. víta skutočnosť, že Komisia má v úmysle začleniť významné iniciatívy na zjednodušenie do svojich
ročných legislatívnych programov, a vyhlásenie, že Komisia predloží ďalšie oznámenia, ktoré pokryjú rôzne
odvetvia hospodárstva Spoločenstva; zdôrazňuje význam úzkej spolupráce medzi členskými štátmi
a Komisiou s cieľom určiť právne predpisy, ktoré by mali byť zjednodušené;7.12.2006 C 297 E/137 Úradný vestník Európskej únie
V utorok 16. mája 2006SK
(1) Ú. v. ES C 102, 4.4.1996, s. 2.
(2) Ú. v. ES C 77, 28.3.2002, s. 1.
5. víta úmysel zjednodušiť zbytočné zaťaženie MSP a posilniť používanie informačných technológií;
domnieva sa, že jedným z cieľov zjednodušenia regulačného prostredia Únie by malo byť zjednodušenie
právnych predpisov, aby boli účinnejšie a tým viac zamerané na svojich adresátov;
6. domnieva sa, že proces zjednodušenia by v žiadnom prípade nemal viesť k zníženiu štandardu, ktorý
zaviedli súčasné právne predpisy; varuje preto pred príliš prísnou a výlučne finančnou a administratívnou
analýzou nákladov a prínosov príslušných právnych predpisov; je presvedčený, že každé hodnotenie zame-
rané na zjednodušenie musí rovnakým spôsobom zohľadňovať hospodárske a sociálne aspekty a aspekty
životného prostredia a zdravia, a nemalo by sa obmedzovať na krátkodobé hľadiská;
7. vyzýva Komisiu, aby sa prioritne zaoberala zjednodušením nariadení; smernice by mali byť zjednodu-
šené len vo výnimočných a riadne odôvodnených prípadoch, a to vtedy, keď sa netýkajú veľmi citlivých zále-
žitostí alebo nie sú výsledkom náročných kompromisov, ako v prípade práva ES v oblasti obchodných
spoločností;
8. konštatuje, že„miera úspešnosti“ iniciatív zjednodušenia od roku 2003 je uspokojivá a že priemerná
dĺžka trvania legislatívneho procesu nie je prehnaná vzhľadom na komplikovanosť rozsahu ich pôsobnosti;
podotýka však, že počet iniciatív zjednodušenia predložených od toho času je veľmi obmedzený a že
pôvodne vytýčené ciele zredukovania objemu acquis Spoločenstva neboli ani zďaleka dosiahnuté;
9. zastáva názor, že zrušenie nepodstatných a obsolétnych právnych predpisov je prioritnou požiadavkou,
ktorú musí Komisia neodkladne splniť; domnieva sa však, že keď sa z týchto dôvodov zruší právny predpis
Spoločenstva, musí sa zároveň zaviesť iný, aby sa členským štátom zabránilo v regulovaní záležitostí, ktoré
boli na úrovni Spoločenstva deregulované;
10. zdôrazňuje, že v niektorých oblastiach dochádza k nadmernej regulácii, čo je dané vo väčšine prípadov
legislatívnou činnosťou členských štátov, a že dôsledkom zrušenia právneho predpisu Spoločenstva by preto
malo byť zrušenie príslušných vnútroštátnych ustanovení;
11. navrhuje, aby Komisia neustále monitorovala tie vnútroštátne právne predpisy, ktoré môžu zostať
v platnosti po tom, ako boli zrušené právne predpisy Spoločenstva, na základe ktorých boli tieto vnútro-štátne právne predpisy prijaté; domnieva sa, že Komisia by mala k svojim návrhom pridať primerané
doložky o preskúmaní;
12. považuje kodifikáciu a prepracovanie právnych predpisov za primárny prostriedok na zjednodušenie
acquis communautaire a naliehavo žiada, aby sa používali viac; domnieva sa, že prepracovanie predpisov sa
používa len v obmedzenej miere a že je to dôsledok tak nedostatočného záujmu zo strany Komisie ako aj
toho, že sa nepodarilo dostatočne prispôsobiť rokovací poriadok Európskeho parlamentu k Medziinštitucio-
nálnej dohode;
13. podporuje kodifikáciu acquis communitaire, ale vyjadruje pochybnosti o jeho celkovom prepracovaní,
keďže to môže ľahko viesť k rozdielnemu výkladu medzi inštitúciami EÚ; upozorňuje na skutočnosť, že
zjednodušenie by nemalo viesť k prepracovaniu acquis mimo rámca demokratickej kontroly;
14. chváli výsledky doteraz dosiahnuté kodifikáciou právnych predpisov Spoločenstva a dúfa, že príslušné
odbory Komisie pripravia nové a ambicióznejšie kodifikačné návrhy aj v odvetviach, ktoré dodnes nie sú
pokryté, najmä právo obchodných spoločností, duševného vlastníctva a ochrany spotrebiteľa;
15. domnieva sa, že ak si inštitúcie skutočne želajú zjednodušiť právne predpisy a na tento účel použiť
prepracovanie predpisov, mala by sa Medziinštitucionálna dohoda o prepracovaní právnych predpisov uplat-
ňovať dôslednejšie;
16. chápe, že ak je zámerom, aby prepracovanie predpisov bolo účinnejšie, Európsky parlament a Rada sa
budú v zásade musieť zdržať zmien a doplnení v kodifikovaných častiach predpisov; domnieva sa, že ak
inštitúcie skutočne chcú zjednodušiť právne predpisy a na tento účel použiť prepracovanie predpisov, kodifi-
kované časti predpisu by spravidla mali podliehať podmienkam stanoveným v Medziinštitucionálnej dohode
o kodifikácii; uznáva však, že by mal existovať osobitný postup, ktorý by umožňoval zmeniť a doplniť kodi-
fikovanú časť predpisu kedykoľvek to bude potrebné na zosúladenie alebo prepojenie s tou časťou, ktorá sa
môže meniť;7.12.2006 C 297 E/138 Úradný vestník Európskej únie
V utorok 16. mája 2006SK
17. domnieva sa, že inštitúcie môžu posúdiť, či je vhodné stanoviť –okrem kodifikácie a prepracovania –
tretí typ postupu s cieľom zabezpečiť najvhodnejšie prostriedky na zjednodušenie právnych predpisov Spolo-
čenstva; domnieva sa však, že v súčasnosti v tých prípadoch, v ktorých Komisia vypracovala bežné návrhy
na zjednodušenie, ktoré neobsahujú zrušenie, kodifikáciu alebo prepracovanie, nemôže Európsky parlamentzačať žiaden iný postup okrem bežného postupu, a preto sa v týchto prípadoch nemôžu uplatniť ustano-
venia bodu 36 Medziinštitucionálnej dohody o lepšom zákonodarstve;
18. domnieva sa, že Medziinštitucionálna dohoda o prepracovaní právnych predpisov by mala podrobne
upraviť postup v prípadoch, keď sa v priebehu legislatívneho procesu ukáže, že je potrebné zmeniť kodifiko-
vané časti predpisu;
19. vyzýva Komisiu, zohľadňujúc vyššie stanovené usmernenia, aby neodkladne predložila návrh s cieľom
prepracovať medziinštitucionálne dohody upravujúce kvalitu právnych predpisov EÚ;
20. vyjadruje svoju pripravenosť spolu s Komisiou a Radou vynaložiť zvýšené úsilie na opätovné začatie
procesu zjednodušenia;
21. zaväzuje sa k zhodnoteniu svojich interných legislatívnych postupov a techník s cieľom urýchliť
konania v rámci postupu zjednodušenia, rešpektujúc postupy ustanovené primárnou legislatívou, v tomtoprípade Zmluvou o ES;
22. poveruje Výbor pre ústavné veci, aby určil, ako je možné zmeniť a doplniť rokovací poriadok, aby sa
umožnilo účinne vykonávať dohodu o prepracovaní predpisov, s cieľom prinajmenšom viac využiť zjedno-
dušené postupy stanovené v rokovacom poriadku;
23. zdôrazňuje, že tradičné legislatívne nástroje treba naďalej využívať bežným spôsobom, aby sa dosiahli
ciele stanovené v zmluvách; domnieva sa, že využívanie alternatívnych spôsobov regulácie, ako je koregulácia
a samoregulácia, môže užitočným spôsobom dopĺňať legislatívne opatrenia, pokiaľ tieto metódy prinášajú
zlepšenia s rovnakým alebo väčším rozsahom ako je rozsah zlepšení, ktoré je možné uskutočniť pomocou
právnych predpisov; zdôrazňuje, že využívanie alternatívnych spôsobov regulácie musí prebiehať v súlade
s Medziinštitucionálnou dohodou o lepšom zákonodárstve; zdôrazňuje, že Komisia musí stanoviť
podmienky a obmedzenia, ktoré musia pri uplatňovaní postupov koregulácie a samoregulácie dodržiavaťvšetky strany, a že by sa v každom prípade mali použiť len pod dohľadom Komisie a bez toho, aby bolo
dotknuté právo Európskeho parlamentu namietať proti ich použitiu;
24. žiada Komisiu, aby predložila správu, v ktorej zhodnotí, či súčasný postup štandardizácie ako formy
koregulácie spĺňa požiadavky Medziinštitucionálnej dohody o lepšom zákonodarstve a článku 6 Zmluvy
o ES;
25. domnieva sa, že použitie štandardizácie by mohlo viesť k zníženiu transparentnosti a zodpovednosti,
keďže zvolení zástupcovia by sa nezúčastňovali na rozhodovacom postupe a účasť mimovládnych organi-
zácií a iných zúčastnených strán by nebola zabezpečená rovnakým spôsobom; domnieva sa preto, žeštan-
dardizácia by sa mala striktne obmedziť načisto technické harmonizačné opatrenia;
26. s prekvapením konštatuje, že otázka reformy súčasného systému delegovania normatívnej právomoci
(systém komitológie) sa vo vyššie uvedenom oznámení Komisie z roku 2005 spomína len okrajovo –na
konci jeho bodu 3d, pričom táto reforma by mohla výrazne prispieť k zjednodušeniu sekundárnej legislatívy
Spoločenstva tak, že by bolo Komisii umožnené prijímať vykonávacie predpisy v rýchlejších postupoch;
27. zastáva názor, že zákonodarca by tiež mohol prispieť k zjednodušeniu prostredníctvom dohody
o menej podrobných právnych aktoch a o využívaní širšej škály vykonávacích opatrení zo strany Komisie, za
predpokladu, že zákonodarca zabezpečí efektívnu kontrolu dodržiavania týchto vykonávacích predpisov;7.12.2006 C 297 E/139 Úradný vestník Európskej únie
V utorok 16. mája 2006SK
28. opätovne potvrdzuje, že v tomto kontexte by akékoľvek využitie postupu komitológie vyžadovalo
celkovú revíziu rozhodnutia Rady1999/468/ES z 28. júna 1999, ktorým sa ustanovujú postupy pre výkon
vykonávacích právomocí prenesených na Komisiu (1), teda:
a) zabezpečiť väčšiu otvorenosť;
b) zabezpečiť, aby pridelenie vykonávacích právomocí Komisii bolo obmedzené na nepodstatné alebo vyko-
návacie opatrenia a podliehalo jasnému definovaniu cieľa, obsahu, rozsahu a trvania prenesenia právo-mocí vrátane, ak je to vhodné, „klauzúl o skončení neplatnosti“;
c) zabezpečiť zavedenie formálnej rovnosti medzi právomocami Európskeho parlamentu a Rady pri posu-
dzovaní týchto opatrení zriadením zodpovedajúcich zvratných mechanizmov;
29. berie na vedomie zoznam opatrení zahrnutých v otvorenom programe zjednodušenia, ktorý zostavila
Komisia, a ak to bude vhodné, bude v kontexte nadchádzajúceho legislatívneho procesu aktívne spolupra-covať na zjednodušení právnych predpisov;
30. očakáva, že rôzne návrhy Komisie na prepracovanie a preskúmanie prispejú k zvýšeniu hospodárskeho
a sociálneho rozvoja v Únii v rámci politiky trvalo udržate ľného rozvoja, ako aj k zvýšeniu ochrany zdravia
občanov a kvality životného prostredia v súlade s cieľmi stanovenými v článku 2 Zmluvy o ES;
31. poveruje svojho predsedu, aby toto uznesenie postúpil Rade a Komisii, a vládam a parlamentom člen-
ských štátov.
(1) Ú. v. ES L 184, 17.7.1999, s. 23.
P6_TA(2006)0206
Výsledok preskúmania legislatívnych návrhov v legislatívnom procese
Uznesenie Európskeho parlamentu o výsledku preskúmania legislatívnych návrhov v legislatívnom
procese (2005/2214 (INI))
Európsky parlament,
—so zreteľom na oznámenie Komisie z 27. septembra 2005 Rade a Európskemu parlamentu o výsledku
skríningu návrhov právnych predpisov v legislatívnom procese (KOM(2005)0462),
—so zreteľom na list svojho predsedu z 23. januára 2006 predsedovi Komisie (1),
—so zreteľom na list predsedu Komisie z 8. marca 2006 predsedovi Európskeho parlamentu,
—so zreteľom na článok 45 rokovacieho poriadku,
—so zrete ľom na správu Výboru pre ústavné veci a stanovisko Výboru pre právne veci (A6-0143/2006),
keďže:
A. vo vyššie uvedenom oznámení Komisia uviedla, že má v úmysle stiahnuť 68 návrhov, ktoré sú podľa nej
v rozpore s cieľmi lisabonskej stratégie a zásadami lepšej právnej úpravy, pričom ďalšie podrobí prehod-
noteniu z hľadiska ich hospodárskeho dosahu a v prípade potreby ich pozmenení,7.12.2006 C 297 E/140 Úradný vestník Európskej únie
V utorok 16. mája 2006SK
(1) Ref. Pres-A-Courrier D(2006)300689).